CELEX: 62018CN0087
Language: hr
Date: 2018-02-07 00:00:00
Title: Predmet C-87/18: Tužba podnesena 7. veljače 2018. – Europska komisija protiv Velikog Vojvodstva Luksemburg

7.5.2018   
            
            
               HR
            
            
               Službeni list Europske unije
            
            
               C 161/20
            
         Tužba podnesena 7. veljače 2018. – Europska komisija protiv Velikog Vojvodstva Luksemburg
   (Predmet C-87/18)
   (2018/C 161/22)
   Jezik postupka: francuski
   
      Stranke
   
   
      Tužitelj: Europska komisija (zastupnici: P. Ondrůšek, F. Thiran, G. von Rintelen, agenti)
   
      Tuženik: Veliko Vojvodstvo Luksemburg
   
      Tužbeni zahtjev
   
   
               —
            
            
               Utvrditi da je time što nisu najkasnije do 18. travnja 2016. stupile na snagu zakonske i druge mjere koje su potrebne za usklađivanje s Direktivom 2014/24/EU Europskog parlamenta i Vijeća od 26. veljače 2014. o javnoj nabavi i o stavljanju izvan snage Direktive 2004/18/EZ (SL L 94, str. 65.), ili, u svakom slučaju, time što nije dostavilo tekst tih mjera Komisiji, Veliko Vojvodstvo Luksemburg povrijedilo obveze koje ima na temelju članka 106. stavka 1. navedene direktive;
            
         
               —
            
            
               Velikom Vojvodstvu Luksemburga izreći, u skladu s odredbama članka 260. stavka 3. UFEU-a plaćanje novčane kazne u visini od 11 628 eura po danu, računajući od dana objave presude u ovom predmetu, zbog povrede obveze dostave teksta mjera o prenošenju Direktive 2014/24/EU;
            
         
               —
            
            
               Velikom Vojvodstvu Luksemburga naložiti snošenje troškova.
            
         
      Tužbeni razlozi i glavni argumenti
   
   
               1.
            
            
               Države članice su na temelju članka 90. stavka 1. Direktive 2014/24/EU morale donijeti zakone i druge propise potrebne za usklađivanje s tom direktivom najkasnije do 18. travnja 2016. Budući da Luksemburg nije dostavio mjere prenošenja te direktive, Komisija je odlučila pokrenuti postupak pred Sudom Europske unije.
            
         
               2.
            
            
               U svojoj tužbi, Komisija predlaže izricanje dnevne novčane kazne u iznosu od 11 628 eura Luksemburgu. Iznos novčane kazne izračunat je vodeći računa o težini i trajanju povrede, kao i odvraćajućem učinku s obzirom na sposobnost plaćanja te države članice.